stanford-oval/wikipedia huggingface dataset:
קפטן אוניית דגל

קפטן אוניית דגל (באנגלית: flag captain) היה תוארו בצי המלכותי הבריטי של קפטן שהופקד על ההשטה והתפעול היומיומי של אוניית דגל בפיקוד סגן־אדמירל, תת־אדמירל או אדמירל (full admiral).
באוניית הדגל יכול היה לשרת גם קפטן של הצי (captain of the fleet), שמילא את תפקיד ראש המטה של האדמירל. תוארו באונייה של קפטן אוניית הדגל היה "קפטן שני" (second captain). ושל קפטן של הצי – "קפטן ראשון" (first captain).
את תפקיד קפטן אוניית הדגל מילא על פי רוב פוסט־קפטן צעיר, שהאדמירל פיקח עליו מקרוב, בעוד שאת תפקיד קפטן של הצי מילא פוסט־קפטן ותיק. המונח "קפטן אוניית דגל", כמו גם "קפטן של הצי", היה שם תפקיד ולא שם דרגה.
הערות שוליים

↑  Rodger, N.A.M. (1986). The Wooden World: An Anatomy of the Georgian Navy. Annapolis, Maryland: Naval Institute Press. p. .19
אופת'

| --- | --- |

 מקום הקמה:  שוודיה 
 מוקד פעילות:  סטוקהולם, שוודיה
 תקופת הפעילות:  מ-1990
 סוגה:  פרוגרסיב מטאל, פרוגרסיב דת' מטאל, רוק מתקדם
 חברת תקליטים:  Roadrunner Records
 www.opeth.com
 פרופיל ב-IMDb
 חברים
 מיקאל אוקרפלט פרדריק אקסון חואקים סוואלברג מרטין מנדז מרטין אקסנרוט
 
אופת'  (באנגלית: Opeth) היא להקה שוודית המשלבת בין פרוגרסיב מטאל/רוק לבין דת' מטאל. הלהקה הוקמה בסטוקהולם שבשוודיה בשנת 1990 על ידי פיטר לינדגרן ומיקאֶל אָקֶרְפֵלְדְט.
הלהקה נולדה מן הלהקה Eruption, אותה ייסד אָוקֶרְפֵלְדְט ביחד עם חבר ותיק, דייוויד אייסברג. בשנת 1990 התפרקה הלהקה, וממנה הוקמה "Opeth". בספרו של ווילבור סמית', Sunbird, אופת (Opet) היא עיר הירח, ובמקור, מאוית ללא "H".
חברי הלהקה > נוכחיים

מיקאל אקרפלדט - שירה, גיטרות.
פרדריק אקסון - גיטרות.
חואקים סוואלברג - קלידים, קולות רקע.
מרטין מנדז - בס.
מרטין אקסנרוט - תופים.
חברי הלהקה > בעבר

דייוויד איסברג - שירה (1990–1992).
אנדראס דימאו - גיטרות (1991).
קים פטרסון - גיטרות (1991).
יוהאן דפרפלה - בס (1991 ,1994-1996).
סטפן גוטקלינט - בס (1992–1993).
מתיאס אנדר - בס (1992).
ניק דורינג - בס (1990–1991).
אנדרס נורדין - תופים (1990–1997).
מרטין לופז - תופים (1997–2006).
פיטר לינדגרן - גיטרות (1992–2007).
פר וויברג - קלידים (2005–2008)
דיסקוגרפיה > אלבומי אולפן

Orchid ‏(1995)
Morningrise ‏1996)
My Arms, Your Hearse ‏(1998)
Still Life ‏(1999)
Blackwater Park ‏(2001)
Deliverance ‏(2002)
Damnation ‏(2003)
Ghost Reveries ‏(2005)
Watershed ‏(2008)
Heritage ‏(2011)
Pale Communion ‏(2014)
Sorceress ‏(2016)
In Cauda Venenum ‏(2019)
The Last Will and Testament ‏(2024)
דיסקוגרפיה > סינגלים

The Drapery Falls ‏(2001)
Still Day Beneath The Sun ‏(2003)
The Grand Conjuration ‏(2006)
Porcelain Heart ‏(2008)
דיסקוגרפיה > אלבומי לייב/DVD

Lamenations ‏(2004)
The Roundhouse Tapes ‏(2007)
הערות שוליים

↑  רונן צומר, רועש באוזניים, שמח בלב, באתר ynet, 2 באפריל 2006
| --- | --- |
בקרת זהויות :  BIBSYS: 8014847  BnF: cb14043970x (data)  GND: 10314226-5  ISNI: 0000 0001 1527 2269  LCCN: no2003066984  MusicBrainz: c14b4180-dc87-481e-b17a-64e4150f90f6  NKC: xx0020569  SUDOC: 171343670  Trove: 1459562  VIAF: 152788017   WorldCat (עם VIAF): 152788017 
סולן ומנהיג הלהקה מיקאל אקרפלדט
לוגו הלהקה
מחוזות טונגה

מפת טונגה
מבחינה מנהלית טונגה מחולקת ל-5 מחוזות.
| 0 | 1 | 2 | 3 | 4 |
| --- | --- | --- | --- | --- |
| מחוז | בירה | שם בשפת המקור | אוכלוסייה  נכון לשנת 2021 | שטח, קמ"ר |
| חאפאי | פאנגיי | Ha'apai‏ | 5,665 | 42 |
| טונגטפו | נוקואלופה | Tongatapu‏ | 74,320 | 274 |
| אוה | אואונואה | 'Eua ‏ | 4,864 | 87 |
| ניואס | ניחיפו | Niuas‏ | 1,148 | 72 |
| ואוואו | ניואפו | Vavaʻu ‏ | 14,182 | 128 |
הערות שוליים

↑  Tonga Department of Statistics - Census 1996, web.archive.org, ‏2008-11-18 (ארכיון)
↑  Tonga Divisions, www.statoids.com
| חלוקה מנהלית של מדינות וטריטוריות באוקיאניה |
| --- | --- | --- |
| אוסטרלאסיה | אוסטרליה • ניו זילנד |  |
| מלנזיה | אינדונזיה • איי שלמה • ונואטו • מזרח טימור  • פיג'י • פפואה גינאה החדשה • קלדוניה החדשה |  |
| מיקרונזיה | איי מרשל • מיקרונזיה • נאורו • פלאו • קיריבטי • גואם  • איי מריאנה הצפוניים |  |
| פולינזיה | טובאלו • טונגה • טוקלאו • סמואה • ניואה • פולינזיה הצרפתית  • סמואה האמריקנית • הוואי |  |
ערך זה הוא קצרמרבנושא גאוגרפיה של אוקיאניה. אתם מוזמנים לתרום לוויקיפדיה ו.
ניקו מנטל

ניקו מנטל (בגרמנית: Nico Mantl; נולד ב-6 בפברואר 2000 במינכן שבגרמניה) הוא כדורגלן גרמני המשחק בעמדת השוער בקבוצת רד בול זלצבורג מהבונדסליגה האוסטרית.
קריירת מועדונים

מנטל גדל במחלקות הנוער של FC דייזנהופן ואונטרהאכינג. בשנת 2017 החל לשחק בקבוצה הבוגרת של אונטרהאכינג, ובסך הכל ערך 57 הופעות ליגה במדי המועדון במסגרת הליגה הגרמנית השלישית.
ב-28 בינואר 2021 חתם מנטל על חוזה לארבע שנים וחצי ברד בול זלצבורג מהבונדסליגה האוסטרית. ב-16 במאי ערך את הופעת הבכורה שלו במועדון, בניצחון 5-2 על ל.א.ס.ק. לינץ במסגרת המחזור ה-31 בליגה לעונת 2020/2021.
ב-30 בדצמבר 2022 הושאל מנטל לאולבורג בולדספילקלוב מליגת העל הדנית עד לתום עונת 2022/2023. ב-14 באפריל ערך את הופעת הבכורה שלו במועדון, בתיקו 1-1 נגד מיטיולן במסגרת הליגה. בסך הכל ערך שמונה הופעות ליגה במהלך תקופת ההשאלה.
קריירה בינלאומית

מנטל היה חלק מסגל נבחרת גרמניה עד גיל 21 לטורניר אליפות אירופה עד גיל 21 בשנת 2023, אך לא שיחק בטורניר.
תארים

אליפות אוסטריה (2): 2020/2021, 2021/2022
הגביע האוסטרי (2): 2020/2021, 2021/2022
הערות שוליים

↑  NEW KEEPER SIGNS באתר הרשמי של רד בול זלצבורג, 28 בינואר 2021 (באנגלית)
↑  AaB henter tysk U/21-landsholdsmålmand på leje באתר הרשמי של אולבורג בולדספילקלוב, 30 בדצמבר 2022 (בדנית)
↑  Finaler U 21-EM-Kader: Beyer und Thielmann fehlen verletzt באתר הרשמי של פדרציית הכדורגל הגרמנית, 14 ביוני 2023 (בגרמנית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ניקו מנטל".
חלון גבלית

חלונות אוריאל בקלודצקו, פולין.
חלון גַּבְלִית (באנגלית: Oriel window) הוא צורה של חלון מפרץ אשר בולט מהקיר הראשי של בניין אך אינו מגיע עד הקרקע. נתמך על ידי תושבות, כנים או זיזים דומים, חלון גבלית מצוי לרוב כמבצבץ מקומה עליונה, אך משמש לעיתים גם בקומת הקרקע.
חלונות גבלית נפוצים באדריכלות אסלאמית בצורת משרביה ובטורקית ידועים בשם סאניסין (şahnişin) או קומבה (cumba). בתרבות האסלאמית (אנ'), החלונות והמרפסות הללו מזדקרים מחזית הרחוב של בית, ומספקים אזור בו נשים יכולות להציץ החוצה ולראות את הפעילויות למטה, בעודן נשארות בלתי נראות.
ראו גם

חלון מפרץ
צריח (מבנה)
הערות שוליים

↑  What is an oriel window – Architecture Glossary
↑  KENZARI, B. and ELSHESHTAWY, Y. (2003), The Ambiguous Veil: On Transparency, the Mashrabiy'ya, and Architecture. Journal of Architectural Education, 56: 17–25. doi: 10.1162/104648803321672924
↑  University Challenge, BBC TV. Broadcast 8 August 2016
↑  "History". Oriel Chambers. Retrieved 23 November 2021.
המדינות והטריטוריות של אוסטרליה

אוסטרליה היא מדינה בעלת שלטון פדרלי המורכב משש מדינות ועשר טריטוריות (שלוש יבשתיות ושבע חיצוניות).
היסטוריה

במקורן היו מדינות אוסטרליה מושבות בריטיות נפרדות. מושבות אלה התאחדו לפדרציה אחת בשנת 1901. הסמכויות השונות הנתונות למדינות מוגנות על ידי חוקת אוסטרליה. בטריטוריות נתונות הסמכויות לממשל הפדרלי.
בראש כל מדינה עומד מושל הממונה על ידי מלך אוסטרליה, אולם נהוג כי המלך יתייעץ עם ראש השרים של כל מדינה ומדינה בטרם המינוי. המושלים של הטריטוריות השונות ממונות על ידי המושל הכללי של אוסטרליה.
לטריטוריית הבירה האוסטרלית אין מושל או מנהל, והיא בשליטת המושל הכללי.
לכל מדינה יש פרלמנט דו-ביתי, פרט לקווינסלנד בה בוטל הבית העליון בשנת 1922.
בכל המדינות, למעט אוסטרליה הדרומית וטסמניה, נקרא הבית התחתון "האספה המחוקקת" (Legislative Assembly).
בטסמניה הוא נקרא: "בית האספה" (House of Assembly).
הבית העליון נקרא: "המועצה המחוקקת" (Legislative Council).
לטריטוריות השונות בית מחוקקים אחד (אין בית עליון).
בראש ממשלת המדינה עומד ראש שרים (Premier) הממונה על ידי מושל המדינה. בדרך כלל ימנה המושל את האדם שמפלגתו זכתה בבחירות במירב הקולות או עומד בראש קואליציה של מפלגות, אולם הוא רשאי למנות גם ראש מפלגה קטנה יותר או כל אדם אחר.
מדינות אוסטרליה

| שם | עיר הבירה | אוכלוסייה (2023) | שטח (קמ"ר) | צפיפות (נפשות לקמ"ר) | אחוז אוכלוסייה בבירה | אזור זמן> רגיל | אזור זמן> קיץ |
| --- | --- | --- | --- | --- | --- | --- | --- |
| ניו סאות' ויילס ניו סאות' ויילס | סידני | 8,342,285 | 800,628 | 9.62 | 63% | +10 | +11 |
| ויקטוריה (אוסטרליה) ויקטוריה | מלבורן | 6,815,441 | 227,010 | 26.6 | 71% | +10 | +11 |
| קווינסלנד קווינסלנד | בריזבן | 5,460,420 | 1,723,936 | 2.80 | 46% | +10 | +10 |
| אוסטרליה הדרומית אוסטרליה הדרומית | אדלייד | 1,852,284 | 978,810 | 1.74 | 73.5% | +9.5 | +10.5 |
| אוסטרליה המערבית אוסטרליה המערבית | פרת' | 2,881,227 | 2,526,786 | 1.03 | 73.4% | +8 | +8 |
| טסמניה טסמניה | הובארט | 573,156 | 64,519 | 8.04 | 41% | +10 | +11 |
טריטוריות

| שם | סוג | עיר הבירה | אוכלוסייה (2023) | שטח (קמ"ר) | צפיפות (נפשות לקמ"ר) | אזור זמן> רגיל | אזור זמן> קיץ |
| --- | --- | --- | --- | --- | --- | --- | --- |
| טריטוריית הבירה האוסטרלית טריטוריית הבירה האוסטרלית | יבשתית | קנברה | 466,566 | 2,280 | 174 | +10 | +11 |
| הטריטוריה הצפונית הטריטוריה הצפונית | יבשתית | דרווין | 252,529 | 1,335,742 | 0.18 | +9.5 | +9.5 |
| טריטוריית מפרץ ג'רוויס טריטוריית מפרץ ג'רוויס | יבשתית | - | 307 | 72 | 5.43 | +10 | +11 |
| איי קוקוס איי קוקוס | חיצונית | וסט איילנד | 631 | 14 | 42.57 | +6.5 | +6.5 |
| אי חג המולד אי חג המולד | חיצונית | פלאיינג פיש קואוב | 1,823 | 135 | 15.35 | +7 | +7 |
| נורפוק (אי) נורפוק | חיצונית | קינגסטון | 2,209 | 35 | 65.77 | +11 | +11 |
| הטריטוריה האנטארקטית האוסטרלית הטריטוריה האנטארקטית האוסטרלית | חיצונית | תחנת דייוויס | כ-1,000 | 5,896,500 | 0 | +5 עד +8 | +5 עד +8 |
| טריטוריית איי ים האלמוגים טריטוריית איי ים האלמוגים | חיצונית | - | 4 | 10 | 0.25 | +10 | +10 |
| האי הרד ואיי מקדונלד האי הרד ואיי מקדונלד | חיצונית | - | 0 | 372 | 0 | +5 | +5 |
| איי אשמור וקרטייה איי אשמור וקרטייה | חיצונית | - | 0 | 199 | 0 | +8 | +8 |
קודי דואר, קידומות טלפון, וקודי קריאה של המדינות והטריטוריות

| מדינה/טריטוריה | קוד קריאה> AM/FM | קוד קריאה> TV | קוד קריאה> חובבים | קוד דואר | קידומות טלפון |
| --- | --- | --- | --- | --- | --- |
| טריטוריית הבירה האוסטרלית | 1xx(x) | xx(x)Cn | VK1xx | 02nn, 26nn | 02 |
| ניו סאות ויילס | 2xx(x) | xx(x)Nn | VK2xx | 1nnn, 2nnn | 02 |
| ויקטוריה | 3xx(x) | xx(x)Vn | VK3xx | 3nnn, 8nnn | 03 |
| קווינסלנד | 4xx(x) | xx(x)Qn | VK4xx | 4nnn, 9nnn | 07 |
| אוסטרליה הדרומית | 5xx(x) | xx(x)Sn | VK5xx | 5nnn | 08 |
| אוסטרליה המערבית | 6xx(x) | xx(x)Wn | VK6xx | 6nnn | 08 |
| טסמניה | 7xx(x) | xx(x)Tn | VK7xx | 7nnn | 03 |
| הטריטוריה הצפונית | 8xx(x) | xx(x)Dn | VK8xx | 08nn | 08 |
טריטוריות חיצוניות
| האי נורפוק | 2xx(x) |  ? | VK9xx | (ניו סאות ויילס) | +672 3 |
| אי הלורד האו | 2xx(x) |  ? | VK9xx | (ניו סאות ויילס) | (ניו סאות ויילס) |
| האי כריסטמס |  ? |  ? | VK9xx | (אוסטרליה המערבית) | (אוסטרליה המערבית) |
| איי קוקוס |  ? |  ? | VK9xx | (אוסטרליה המערבית) | (אוסטרליה המערבית) |
| הטריטוריה האנטארקטית האוסטרלית | אין | אין | VK0xx | (טסמניה) | +672 1 |
| איי מקוורי | אין | אין | VK0xx | (טסמניה) | +672 1 |
1 2 3 4  תיבות דואר בלבד.
ראו גם

דגלי אוסטרליה
סמלי אוסטרליה
הערות שוליים

1 2  תושבים זמניים
| חלוקה מנהלית של מדינות וטריטוריות באוקיאניה |
| --- | --- | --- |
| אוסטרלאסיה | אוסטרליה • ניו זילנד |  |
| מלנזיה | אינדונזיה • איי שלמה • ונואטו • מזרח טימור  • פיג'י • פפואה גינאה החדשה • קלדוניה החדשה |  |
| מיקרונזיה | איי מרשל • מיקרונזיה • נאורו • פלאו • קיריבטי • גואם  • איי מריאנה הצפוניים |  |
| פולינזיה | טובאלו • טונגה • טוקלאו • סמואה • ניואה • פולינזיה הצרפתית  • סמואה האמריקנית • הוואי |  |
| --- | --- |
בקרת זהויות :  NLI: 987007537559505171  LCCN: sh2005020056
צ'אנגג'נג 2F

צ'אנגג'נג 2F (בסינית: 长征二号F火箭‏, Long March 2F,Chang Zheng 2F (CZ-2F) "המסע הארוך" – על שם מצעדו המפורסם של מאו דזה־דונג) הוא משגר שפותח בסין על ידי תאגיד הטכנולוגיה בתחום החלל של סין. הפיתוח היה מבוסס על טיל בליסטי לטווח ביניים DF 5 תוך שדרוג דגם "צ'אנגג'נג 2C" והתחשבות בניסיון שנרכש בדגם "צ'אנגג'נג 2E". בוצעו התאמות להתאמה לשיגור חללית מאוישת. השיגור הראשון בוצע בשנת 2002 ובשנת 2003 בוצע שיגור מאויש. השיגורים נמשכים גם בשנת 2024.
השיגורים מבוצעים  ממרכז שיגור הלוויינים ג'יוצ'ואן כן שיגור SLC-1.
בתחילה בוצעו מספר שיגורים לא מאוישים לבדיקת טכנולוגיה ואמינות המשגר. שיגור מאויש ראשון בוצע בשנת 2003. בשנת 2011 החלו שיגורים של גרסת Long March 2F/G המשופרת. בנוסף לכך לשיגורים של חלקים של תחנת חלל הסינית מבוצעים על ידי גרסה לא מאוישת Long March 2F/T שמותאמת למטען גדול יותר תוך פירוק מערכות תומכות חיים.
הערות שוליים

↑  מוכר בתקשורת המערבית כ־Long March
| משגרי לוויינים וחלליות |
| --- | --- | --- |
| בשימוש | ארצות הברית אטלס 5 • טאורוס • מינוטואר • אלקטרון • אנטארס • פאלקון 9 • פאלקון כבד • פגאסוס • SLS‏  • וולקן קנטאור • פיירפליי אלפה •   רוסיה סויוז 2 • אנגרה • פרוטון (פרוטון M) •   הרפובליקה העממית של סין צ'אנגג'נג (2C‏ • 2D‏ • 2F‏ • 3A‏ • 3B‏ • 3C‏ • 4B‏  • 4C‏ • 5 • 6 • 7 • 8 • 11) • קואיג'ואו • קינטיקה 1 • קרס 1 • Zhuque • Jielong ‏• גרביטי • היפרבולה • הודו GSLV‏ • PSLV‏ •  SSLV • LVM-3‏ •  יפן H-II‏ (H-IIA)‏ • H-3‏ • אפסילון •   איראן סימורג • Qaem •  האיחוד האירופי וגה צרפת אריאן 6 קוריאה הדרומית נורי קוריאה הצפונית אונחה ישראל שביט |  |
| יצאו משימוש | ארצות הברית אטלס (1 • 2 • 3 • אג'ינה • אייבל • קנטאור • A‏ • B‏ • C‏ • D‏ • E/F‏ • G‏ • H‏ • LV-3B‏ • SLV-3) •  אתנה • ג'ונו 2 • דלתא (0100 • 2 • 3 • 4 • 1000 • 2000 • 3000 • 4000 • 5000 • A‏ • B‏ • C‏ • D‏ • E‏ • G‏ • J‏ • L‏ • M‏ • N)‏ • ואנגארד • טיטן (טיטן 2 23G‏ • טיטן 2 GLV‏ • 3A‏ • 3B‏ • 3C‏ • 3D‏ • 3E‏ • טיטן 3 מסחרי • 4‏ • 34D) • ליטל ג'ו • סטורן (1 • 5 • IB‏ • INT-21) • פאלקון 1 • רדסטון • תור (אג'ינה • אייבל • אייבלסטאר • בורנר • דלתא • תוראד-אג'ינה • DSV-2 • DSV-2U)‏ • Launcher One • סקאוט  ברית המועצות ספוטניק • לונה • ווסטוק (ווסטוק K • ווסטוק 2 • ווסטוק 2M) • קוסמוס (קוסמוס 2 • קוסמוס 3M) • מולניה • ווסחוד • סויוז (סויוז • סויוז FG • סויוז U) • פרוטון (פרוטון • פרוטון K) • רוקוט • זניט (זניט 2 • זניט-3SL) • דנייפר • ציקלון (ציקלון 2 • ציקלון 3) הרפובליקה העממית של סין פנג באו 1 • צ'אנגג'נג (1 • 2 • 3) •  יפן N-1‏ • N-II‏ • H-I‏ • H-IIB‏ • Mu‏ •  הודו GSLV‏ (Mk I)‏ • צרפת דיאמנט • אריאן (1 • 2 • 3 • 4 • 5) • איראן סאפיר • קוריאה הדרומית נרו 1 |  |
| בפיתוח | ניו גלן • אירטיש • סויוז SPG • סטארשיפ • צ'אנגג'נג 9 • צ'אנגג'נג 12 • טיאנלונג-3 |  |
| פיתוחם בוטל | ארס 1 • ארס 5 • K-1‏ • Sea Dragon‏ • STAR 460 • Stratolaunch |  |
אורנה דונת

| --- | --- |

 לידה:  15 באוקטובר 1976 (בת 48) רמת השרון, ישראל 
 מדינה:  ישראל
 פעילות בולטת:  חוקרת, מרצה ופעילה חברתית
 השכלה:  אוניברסיטת תל אביב 
 מקצוע:  סוציולוגית
 
אורנה דונת (נולדה ב-15 באוקטובר 1976) היא סוציולוגית, מרצה ופעילה פמיניסטית. מלמדת באוניברסיטת תל אביב, באוניברסיטת בן-גוריון, המסלול האקדמי המכללה למינהל, ומכללה האקדמית תל אביב-יפו. 
מחקריה מתמקדים בהיבטים החברתיים של אל-הורות ואימהות בחברה הישראלית.
ביוגרפיה

דונת נולדה ברמת השרון, בת שנייה לאם שעובדת בתחום המחשבים ולאב יועץ חברות. דונת החלה להתעניין בהורות ובאימהות עוד בצעירותה, וסיפרה במספר ראיונות כי כבר בגיל 16 הגיעה להחלטה שהיא אינה מעוניינת להביא ילדים לעולם.
בשנת 2007 הגישה את עבודת המאסטר שלה במחלקה לסוציולוגיה ואנתרופולוגיה באוניברסיטת תל אביב, אשר עסקה בסוגיית אל-הורות בחברה הישראלית וכותרתה היא: "פרו-נטליזם סדוק: הבחירה בחיים ללא ילדים בישראל". עבודת הדוקטורט שלה שנכתבה אף היא באוניברסיטת תל אביב עסקה בחרטה על אימהות; שתיהן עובדו לספרים. דונת המשיכה ללימודי פוסט-דוקטורט בתוכנית למגדר ובמרכז לחקר וקידום בריאות האישה באוניברסיטת בן-גוריון.
ביוגרפיה > ממני והלאה: הבחירה בחיים בלי ילדים בישראל

מחקרה של דונת, שהתפרסם בשנת 2011 כספר "ממני והלאה: הבחירה בחיים בלי ילדים בישראל", הוא מחקר ראשון מסוגו בישראל המבקש לערער על אחד האתוסים של החברה הישראלית - הבאת ילדים לעולם. באמצעות ארגז כלים סוציולוגי ואנתרופולוגי בוחנת דונת את הבחירה בחיים ללא ילדים, את סיבותיה, את שורשיה ואת השלכותיה על הפרט והחברה בישראל ובעולם המערבי, ומבקשת להסביר את התופעה, להנגיש אותה ולהציג אותה כדרך חיים לגיטימית.
ביוגרפיה > בכייה לדורות: חרטה על אימהות

ספרה השני של דונת "בכייה לדורות: חרטה על אימהות", המבוסס על עבודת הדוקטורט שכתבה, בוחן את עמדותיהן של נשים מרקעים מגוונים כלפי גידול ילדים, לפני לידתם ובדיעבד. הספר מקבץ את סיפוריהן של 23 נשים שמספרות על תחושותיהן כלפי אימהוּת, ועל חרטתן עליה, לצד אהבה, אחריות ומחויבות שהן חשות כלפי ילדיהם. נוסף על מתן קולות לא-שגרתיים אלה, דונת בוחנת את התפישות החברתיות בנוגע לילודה, אימהות, זמן ורגשות ומבהירה כי חרטה על הורות אין משמעותה חוסר יכולת לתפקד כאם. דונת מבקשת לערער על התביעה החברתית מנשים להיות אימהות ועל התודעה החברתית המקובלת שחלק מלהיות אישה זה להיות אמא, וטוענת כי על ידי כך עלול להיגרם סבל רב לנשים משום שהחברה דוחקת אותן לעבר אימהות. מחקרה של דונת אינו מחקר מדגמי מייצג כי אם מחקר איכותני שמבקש לפתוח צוהר לעמדה רגשית כלפי אימהוּת, לבחון רצונות ומסוגלות, ולעורר דיון בנושא שטרם נכתב עליו בצורה שיטתית בישראל ואף בעולם. ספרה של דונת זכה לתהודה בינלאומית. עבודת הדוקטורט שלה הגיעה לידי עיתונאית גרמנייה שראיינה אותה למוסף מדעי נחשב ועוררה סערה. הספר התפרסם במדינות רבות, ביניהן: גרמניה, איטליה, ספרד, קוריאה הדרומית וטאיוואן.
נוסף על עיסוקה האקדמי היא נשאה בתפקידים שונים במרכז הסיוע לנפגעות ולנפגעי תקיפה מינית באזור השרון - כרכזת חינוך והסברה, כמנחת קורסי הכשרה, ולאחר מכן כיו"ר העמותה וכמתנדבת.
ביוני 2010 יזמה דונת את תהליך מציאת השם להגדרה של אדם שאינו מעוניין להיות הורה בפורום "נשים שלא רוצות ילדים" באתר "תפוז אנשים", שם הוצע ונבחר השם "אלהורות" ובעקבותיו הפורום שינה את שמו ל"בחירה בחיים ללא ילדים – אלהורות"; למרות תפוצתו הנרחבת של המונח, האקדמיה ללשון העברית אינה מכירה בו.
מפרסומיה

ספרים
בכייה לדורות: חרטה על אימהוּת, הוצאת ידיעות ספרים, 2017.
ממני והלאה: הבחירה בחיים בלי ילדים בישראל, הוצאת ידיעות ספרים ומגדרים-הקיבוץ המאוחד, 2011.
Regretting Motherhood. Wenn Mütter bereuen. Knaus/Random House. [in German], 2016
2016 ,[Madres arrepentidas: Una mirada radical a la maternidad y sus falacias sociales. Reservoir Books/Random House. [in Spanish
מאמרים
"טובים השניים מן האחד? כמה הגיונות תרבותיים של מוסד האחאוּת בישראל". סוציולוגיה ישראלית, כרך ט"ו (1): 35-57, 2013.
"פרו-נטליזם סדוק: נרטיבים של הולדה ואי-הולדה בישראל". סוציולוגיה ישראלית, כרך י"א (2): 417-439, 2010.
Regretting Motherhood: A Sociopolitical Analysis". Signs: Journal of Women in Culture and Society, 40(2): 343-367, 2015
Choosing Motherhood? Agency and Regret within Reproduction and Mothering Retrospective Accounts”. 2014. Women's Studies International Forum, 53: 200-209, 2014
הערות שוליים

↑  הדס בשן, את לא חייבת להיות אמא: הספר שמנפץ מיתוסים על אימהות ואלהורות, באתר את, ‏10 באוגוסט 2017
↑  נירית צוק, "איך יכול להיות שאת לא רוצה ילדים"?, באתר ynet, 8 במרץ 2015
↑  מירי רוזמרין, טבעי לא ללדת, באתר "העוקץ", 6 באפריל 2011
↑  שהם סמיט, "ממני והלאה: הבחירה בחיים בלי ילדים בישראל" מאת אורנה דונת | לא לגיל הרך, באתר הארץ, 22 ביוני 2011
↑  ידיעות ספרים, על הספר, באתר הוצאת ידיעות ספרים
1 2  הדס בשן, את לא חייבת להיות אמא: הספר שמנפץ מיתוסים על אימהות ואלהורות, באתר את, ‏10 באוגוסט 2017
1 2  יניב משיח, "אני מתחרטת שאני אמא", באתר ישראל היום, 12 בנובמבר 2014
↑  הבוקר של קשת, ‏"יש כאן שידול מאסיבי של נשים לאימהות", באתר ‏מאקו‏, 28 במאי 2017
↑  מציאת שם לקהילת אנשים שלא רוצים ילדים בפורום "בחירה בחיים ללא ילדים – אלהורות" באתר תפוז אנשים
↑  מאמרים של אורנה דונת חיפוש בגוגל סקולר
| --- | --- |
בקרת זהויות :  NLI: 987007300661705171  BNE: XX5640343  BnF: cb16602304q (data)  GND: 108258326X  ISNI: 0000 0000 6836 2498  LCCN: n2011025967  VIAF: 32150565728306252809   WorldCat (עם VIAF): 32150565728306252809
שוג'י נישימורה

| --- | --- |

 לידה:  30 בנובמבר 1889 מחוז אקיטה, האימפריה היפנית 
 נהרג:  24 באוקטובר 1944 (בגיל 54) מצר סוריגאו, הפיליפינים 
 מדינה:  האימפריה היפנית
 השכלה:  האקדמיה הימית הקיסרית  Akita Prefectural Akita High School 
 השתייכות:  הצי הקיסרי היפני 
 תקופת הפעילות:  מ-1911 
 דרגה:  סגן אדמירל 
 פעולות ומבצעים
 מלחמת העולם השנייה  קרב גוודלקנל  קרב ים ג'אווה  קרב מפרץ לייטה 
 עיטורים
 מסדר השמש העולה 
 
זהו שם יפני; שם המשפחה הוא .
שוג'י נישימורה (ביפנית: 西村祥治;‏; 30 בנובמבר 1889 – 25 באוקטובר 1944) היה תת-אדמירל בצי הקיסרי היפני במהלך מלחמת העולם השנייה.
ביוגרפיה

נישימורה נולד במחוז אקיטה שבאזור טוהוקו בצפון יפן. הוא סיים את הכשרתו באקדמיה הימית הקיסרית בשנת 1911, במקום ה-21 מבין 148 צוערים. כפרח קצונה, שירת נישימורה על הסיירת "אסו" ועל אוניית המערכה מיקאסה. עם סיום האקדמיה הימית, הוא הוצב מחדש על אסו, ולאחר מכן על אוניית המערכה היאיי.
בין השנים 1914–1915, למד נישימורה בבית-הספר לארטילריה ימית וטורפדו, ועם סיום לימודיו שם, הוצב על המשחתת "יוגירי," על הסיירת "יאקומו" ולאחר מכן על אוניית המערכה הארונה.
בשנת 1917, קיבל נישימורה את דרגת הלוטננט. בשל היותו מומחה לניווט, הוא שימש כקצין ניווט ראשי במספר כלי שיט. בשנת 1924, קודם נישימורה לדרגת לוטננט קומנדר (מקביל לרב-סרן), והוצב כקצין ניווט ראשי על הסיירת "נישין," ובשנת 1926, קיבל את התפקיד הפיקודי הראשון שלו. הוא פיקד על המשחתת "קיקו," "ואקטאקה," "אוראקאזה" ולבסוף על "מיקזוקי." בשנת 1929, קודם נישימורה לדרגת קומנדר, ושנה לאחר מכן, מונה למפקד "פלגת המשחתות ה-26."
לאחר קידומו לדרגת קפטן בשנת 1934, פיקד למשך תקופה קצרה על "פלגת המשחתות ה-19," ואחר כך מונה למפקד הסיירת "קומאנו" (1938-1937) ואוניית המערכה "הארונה" (1940-1939). ב-15 בנובמבר 1940, קודם נישימורה לדרגת אדמירל משנה, וב-1 בנובמבר 1943, לדרגת תת-אדמירל.
נישימורה זכה לתהילה בעקבות פיקודו על שייטת המשחתות הרביעית, במהלך קרב ים ג'אווה, שהתרחש ב-27 בפברואר 1942. הוא מונה למפקד "שייטת הסיירות השביעית" ביוני, והשתתף בקרב גוודלקנל.
לקראת סוף המלחמה, פיקד נישימורה על "הכוח הדרומי" במהלך ביצוע תוכנית "שו 1." מטרת התוכנית, הייתה השמדת הכוחות האמריקאים שנחתו על האי לייטה שבפיליפינים. הכוח הדרומי לקח חלק בקרב מצר סוריגאו (חלק מקרב מפרץ לייטה), ב-24–25 באוקטובר, במהלכו התעמת עם כוחות "הצי השביעי" האמריקאי. הכוח הדרומי של נישימורה, שהיה בנחיתות מספרית, הוכה קשות, ואוניית הדגל של נישימורה, אוניית המערכה "ימשירו," טובעה, ועימה טבע נישימורה.
לקריאה נוספת

Dull, Paul S. A Battle History of the Imperial Japanese Navy, 1941-1945, Naval Institute Press, 1978. ISBN 0-87021-097-1.
Friedman, Kenneth, Afternoon of the Rising Sun: The Battle of Leyte Gulf, Presidio Press, 2001. ISBN 0-89141-756-7.
Willmott, H. P. The Battle Of Leyte Gulf: The Last Fleet Action, Indiana University Press, 2005. ISBN 0-253-34528-6.
הערות שוליים

↑  Nishida, Imperial Japanese Navy
בבילון פארק

|  נתונים כלליים |
| --- | --- |
 מיקום המטה:  תל אביב-יפו 
 בעלות:  אפי מלכה
 ענפי תעשייה:  פארקי שעשועים
  
 www.babylonpark.co.il
 
קבוצת בבילון פארק ישראל או בשמה הממותג בבילון פארק היא רשת לונה פארק ישראלית.
הרשת מונה 11 סניפים בישראל: קריית אתא, נצרת, קניון עיר ימים בנתניה, נמל תל אביב, קניון איילון ברמת גן, אשדוד באר שבע, אילת, רמת השרון, חיפה ויהוד, סניף בבלגרד שבסרביה, וסניף בקמדן מרקט בלונדון.
הרשת נמצאת בבעלות אפי מלכה.
הערות שוליים

↑  טדי שגיא ובבילון הישראלית יפתחו את פארק השעשועים המקורה הגדול בבריטניה, באתר כלכליסט, 15 במרץ 2021
אבי בגס

| --- | --- |
אין תמונה חופשית
 לידה:  9 בדצמבר 1967 (בן 56) בואנוס איירס
 מדינה:  ישראל
 מקום מגורים:  הוד השרון
 מקצוע:  איש עסקים ויו"ר
 תפקיד:  מנהל כללי 
 בת זוג:  לילך ינוביץ שלו
 
אָבִי אַדְרִיאָן (וִיקְטוֹר) בֵּגָס (נולד ב-9 בדצמבר 1967) הוא איש עסקים ישראלי מבעלי קבוצת יפעת, ויו"ר החברות הציבוריות הישראליות גיידליין גרופ טכנולוגיות מידע ואפסלון.
ביוגרפיה

אבי בגס נולד בבואנוס איירס שבארגנטינה לאם המשתייכת לקהילה האשכנזית ולקרלוס בגס המשתייך לקהילת יהדות ספרד שהיגרה מטורקיה. בשנת 1968, בהיותו בן 3 חודשים, עלתה משפחתו לישראל, והם התיישבו בקיבוץ לוחמי הגטאות. לאחר כשנתיים עברו בני המשפחה להתגורר בתל אביב.
בשנת 1980 החל ללמוד בבית הספר התיכון ליידי דייוויס שבתל אביב במגמת אלקטרוניקה.
בתחילת שנות ה-80 של המאה ה-20 עם התרחבותה של חברת יפעת מידע תקשורתי שבבעלות אביו לכדי קבוצה, החל לעבוד בה בתפקידים שונים כגון: כתיבת תמלולים, גזירת קטעים מתוך עיתונים ושליחת מכתבים בדואר. בשנת 1986 התגייס לצה"ל והחל לשרת בחיל הקשר, ובשנת 1989 עם סיום שירותו הצבאי למד לתואר ראשון בכלכלה במשך שלוש שנים באוניברסיטת תל אביב.
ב-1996 נישא לגלית אשכנזי ולזוג נולדו שני ילדים. הזוג נפרד ב-2017, ובמאי 2018, לאחר הליך הגירושין, התפרקה שותפות השניים בחברה הפרטית "ירח עיצובים ושרותי ניהול", ובכך הוא הגיע להחזקה מלאה בחברה בנובמבר 2021 נישא ללילך ינוביץ שלו (מנכ"לית חברת חשבים ה.פ.ס מידע עסקי שבבעלותו, אותה מינה לתפקיד ב-2014), לאחר שניהלו מערכת יחסים במשך מספר שנים.
ב-2018 לאחר כ-50 שנות מגורים בצפון תל אביב, עבר להתגורר בבית זוגתו בהוד השרון. ב-2022 מזוגיות זו הביאו בן יחיד.